钦定古今图书集成/理学汇编/文学典/第083卷 > 余𦬊舒
## 钦定古今图书集成/理学汇编/文学典/第083卷 > 余𦬊舒

按《江西通志》：“𦬊舒，号息斋，德兴人。少聪敏，潜心程朱
之学。读书暇，尝正襟端坐，与门人曰：‘读书须虚心熟
读，其味无穷’。及蚤了悟身心间事，一刻有一刻受用。
其《悟道诗》有曰：‘何人解管身中事，今我才知学有源。
养得心源身事毕，春花秋月共忘言’。辟《学录》不就。及
易箦之际，犹顾谓子侄曰：‘治生不求富，读书不求官，
譬如饮不醉，陶然有馀欢’。”东坡此语，不为无见，须臾
而逝。